«Балапан» бірінші кіші тобының ашық ұйымдастырылған оқу қызметінің технологиялық картасы.

**Білім беру саласы:** Таным.

**Ұйымдастырылған оқу іс-әректінің түрі:** Сенсорика.

**Сабақтың тақырыбы:**Ертегілер елінде

**Мақсаты:**  Балаларды  геометриялық пішіндермен таныстыру. Пішіндердің  мағынасын  түсіндіріп  оларды  бір−бірінен  ажырата білуге  үйрету.

* **Білімділік:** Геометриялық пішіндер, айналадағы заттардың көлемін, формасын тікелей бақылата отырып меңгерту.
* **Дамытушылық:** Өздігімен жұмыс істеуге машықтандыру, ойнау қабілетін,байқампаздығын, сабаққа қызығушылығын дамыту, өздігінен талдау жасауға үйрету.
* **Тәрбиелік:** Біліммен байланысын түсіндіру, ұжыммен жұмыс істеуге тәрбиелеу.

 **Әдіс−тәсілдері:**  Сұрақ−жауап, ертегі кейіпкерлерін жандандыру.

 **Қажетті−құрал жабдықтар:** Магнитті тақта, геометриялық пішіндер, ертегі кейіпкерлері, ойындарға қажетті заттар

**Сабақ барысы:**  Шаттық шеңбер.

                                 Қуанамын менде,

                                 Қуанасын сенде

                                 Қуанайық достарым,

                                 Арайлап атқан күнге!

**Тәрбиеші:**  Балалар, бүгін бізге қонаққа апайлар келіпті, кәне амандасайық.

Балалар, қарандаршы бізге тағы бір қонақ келіпті. Ол кім екен?     (доп домалап келеді)

**Бауырсақ сөзі:**   Менің атым бауырсақ.

                              Мен атадан, әжеден кеттім.

                              Тыңдамадым атамды

                              Тыңдамадым әжемді

                              Үйімді мен сағындым

                              Көмектесші балақай.

**Тәрбиеші:**  Балалар, бауырсақ әжесімен атасын тыңдамай, үйіннен шығып енді үйіне жол таба алмай жүр. Бізден көмек сұрап келіпті. Көмектесемізбе?

**Балалар:** көмектесеміз.

**Тәрбиеші:** Бауырсаққа көмек көрсету үшін біз орман тұрғындарына қонаққа барып, олардын дайындаған тапсырмаларын орындауымыз керек.

Алдымен мына тақтадағы геометриялық пішіндерге назар аударып олардын пішіндерін және түстерін атайық.

**Тәрбиеші:** Балалар мынау қандай пішіндер, сендер білесіңдер ме?

**Балалар:** төртбұрыш түсі қызыл

**Балалар:** үшбұрыш түсі сары.

**Балалар:** шеңбер түсі көк.

**Тәрбиеші:**  Енді балалар, орман тұрғындарына барайық, ал бауырсақ бізбен бірге барады.

**Тәрбиеш:** Балалар, біз кімге келдік?

**Балалар:** қоянға.

**Тәрбиеші:** қоянның бізге дайындаған тапсырмасын мұқият тындандар.

Тапсырма: түрлі- түсті шеңберге түсі бойынша қыстырғыш қыстыру.

**Тәрбиеші:** балалар, тапсырманы жақсы орындадындар. Келесі орман тұрғынына барайық.

**Тәрбиеші:** балалар, біз кімге келдік?

**Балалар:** аюға.

**Тәрбиеші:** Аюдың тапсырмасы «Бауырсақты жасыр» деп аталады екен.

Тапсырма: суретте бейнеленген үйге түсі және пішіні келетін терезені тауып орналастыру керек.

**Тәрбиеші:** жарайсындар, бұл тапсырманыда орындадық.Келесі орман тұрғынына барайық.

**Тәрбиеші:** балалар, бұл кім?

**Балалар:** қасқыр.

**Тәрбиеші:** қасқыр бізге мынадай тапсырма дайындапты.

**Ойын:** Доптарды шашып. Үлкен допты үлкен себетке, кіші допты кіші себетке жинау.

**Тәрбиеші:** балалар, біз енді соңғы орман тұрғынына барайық. Ол кім екен?

**Балалар:** түлкі.

**Тәрбиеші:** Түлкінің бізге дайындаған тапсырмасы «Бейнені қайтала» деп аталады.

Тапсырма: Қағазда бейнеленген суреттерді , қақпақтар арқылы қайталау.

**Тәрбиеші:** Бәрекелді балалар. Өте ақылды екенсіңдер. Біз барлық тапсырмаларды орындап, ата мен әженің үйіне келдік. (қуыршақтар арқылы ата мен әжені көрсетіп , ризашылық білдіру)

**Бауырсақ:**  Балалар, мен сендерге ризамын. Мен бүгін сендерден көп нәрсені үйреніп алдым.

**Бекіту:** − Балалар бүгін біз орман тұрғындарына қонаққа бардық. Қандай аңдарды көрдік?

**Балалар**: қоян, аю, қасқыр, түлкіні көрдік.

**Тәрбиеші:** сөздік жаттығу

Ян- ян- ян- қоян

Ю- ю- ю- аю

Ыр –ыр –ыр – қасқыр

Кі –кі –кі – түлкі.

**Тәрбиеші:** Рахмет балалар. Осымен оқу-іс әрекетіміз аяқталды, сау болыныздар.